**Trooppinen yö** tarkoittaa muun muassa Suomessa, Ruotsissa, Espanjassa,Alankomaissa, Saksassa ja Britanniassa yötä, jonka aikana kello 21–9 lämpötila ei laske alle +20,0 celsiusasteen. Suomessa käsite on otettu käyttöön vasta 2010-luvulla iltapäivälehdistön käännöslainana Ruotsista, missä käsite on ollut käytössä jo pitkään. Varmimmin trooppisia öitä esiintyy suurten vesimassojen yhteydessä, meren rannikolla ja järvien ympäristössä, missä niitä edesauttaa vesistöjen lämpöä varaava ominaisuus. Trooppisia öitä esiintyy useimmiten pitkien hellejaksojen aikana, mutta vuoden 2023 esimerkki kertoo, että myös jo ensimmäisen hellepäivän jälkeen saattaa esiintyä trooppisia öitä. Nimittäin tuolloin Cerberus-lämpöaalto toi Suomeen kuumaa ilmamassaa etelästä, ja heti ensimmäisen hellepäivän jälkeen esiintyi paikkakunnasta riippuen yksi tai kaksi trooppista yötä.

Tilastoja Suomesta
------------------

### 2018

Vuonna 2018 trooppisia öitä oli Etelä-Suomessa heinäkuun lopussa ja elokuun alussa pitkän hellejakson lopulla. Esimerkiksi 29.–30.7. välisenä yönä ei lämpötila Turussa laskenut alle +23 asteen eikä Helsingissä alle +22 asteen.

### 2019

Vuonna 2019 trooppisia öitä esiintyi kolmen yön aikana heinäkuun lopussa lyhyen hellejakson päätteeksi. 26.–27.7. välisenä yönä heinäkuussa trooppisia öitä koettiin vesistöjen äärellä, esimerkiksi Helsingissä Vuosaaren satamassa ja Harmajan majakalla. Puolestaan 27.–28.7. välisenä yönä heinäkuussa koettiin trooppinen yö monin paikoin Etelä-Suomessa. Esimerkiksi Tampereella Tampellan mittausasemalla lämpötila putosi alle hellerajan (+25 °C) vasta kello kolme aamuyöllä, ja yön alin lämpötila oli +23,2 astetta. Vielä 28.–29.7. välisenä yönä koettiin trooppinen yö paikoin Ahvenanmaalla, esimerkiksi Jomalassa.

### 2020

Etelä-Savossa oli trooppinen yö 25.–26.6. välisenä yönä kesäkuussa muun muassa Rantasalmella, missä yön alin lämpötila oli +21,5 °C, ja myös Puumalassa raportoitiin lämpötilan olleen yli +20,0 °C.

### 2021

Kesäkuun jälkimmäisellä puoliskolla 2021 koettiin Etelä-Suomessa intensiivisen hellejakson päätteeksi monin paikoin trooppisia öitä. Helsingin Kaisaniemessä niitä oli kolme: 20.–21.6. 21.–22.6. ja 22.–23.6. jolloin alin lämpötila oli +20,7°C. Tampereen Tampellassa niitä oli kaksi: 20.–21.6. ja 21.–22.6. jolloin alin lämpötila oli +21,4°C. Turun Artukaisessa niitä oli yksi: 22.6.–23.6. jolloin alin lämpötila oli +20,7°C. Lappeenrannan Lepolassa koettiin kaksi trooppista yötä: 21.–22.6. ja 22.–23.6. jolloin alin lämpötila oli +20,9°C.

Korkeimmat päivälämpötilat näillä paikkakunnilla samalla jaksolla olivat Helsingissä +31,7°C (21.6.), Tampereella +33,0°C (22.6.), Turussa +31,1°C ja Lappeenrannassa +32,4°C (22.6. ja 23.6.).

Helteet jatkuivat yhtäjaksoisena myös heinäkuun puolella, ja heinäkuun alussa koettiin lisää trooppisia öitä. Näitä öitä oli yhtenäisesti Helsingin Kaisaniemessä kolme: 5.–6.7. 6.–7.7. ja 7.–8.7. (alin lämpötila +20,6 °C), kahtena yönä sateestakin huolimatta. Muualla koettiin trooppisia öitä mm. Turun Artukaisissa 5.–6.7. (alin lämpötila +20,6 °C), Tampereen Tampellassa 5.–6.7. (alin lämpötila +20,6 °C), Oulun Vihreäsaaressa 4.–5.7. 5.–6.7. ja 7.–8.7. (alin lämpötila +20,2 °C), Lappeenrannan Lepolassa 7.–8.7. (alin lämpötila +20,3°C). Trooppiset yöt jatkuivat muutaman väliyön jälkeen niin, että niitä esiintyi mm. Helsingissä 9.–10.7. 10.–11.7. 14.–15.7. ja 15.–16.7. Itä-Savossa koettiin myös trooppisia öitä, niin että mm. Rantasalmella niitä oli yhtäjaksoisesti kahdeksan: 8.–9.7. 9.–10.7. 10.–11.7. 11.–12.7. 12.–13.7. 13.–14.7. 14.–15.7. 15.–16.7. ja 16.–17.7. Lappeenrannassa koettiin trooppisia öitä 10.–11.7. 12.–13.7. 14.–15.7. ja 15.–16.7.

18.7. mennessä oli trooppisia öitä koettu Kotkan Haapasaaressa 15 yönä, Harmajalla Helsingissä 13 yönä ja Liperissä 11 yönä. Helleputki oli jatkunut yhtenäisenä noin kuukauden ajan, ja sen lopuksi mitattiin 15.7. kesän lämpöennätys +34,0 astetta Heinolassa, mikä oli toiseksi korkein lämpötila vuodesta 1961 alkaen tarkasteltuna, ja samana päivänä myös kaikkien aikojen korkein minimilämpötila yön aikana, 24,2 astetta. Tämä mitattiin kahdella paikkakunnalla, Porvoon Kalbådagrundissa ja Lappeenrannan Hiekkapakassa. Molempia paikkoja ympäröivät laajat vesialueet.

### 2022

Trooppisia öitä esiintyi Suomessa vuonna 2022 kesäkuun lopussa sekä parin viileämmän yön jälkeen heinäkuun alussa. 25.–26.6. ja 26.–27.6. välisinä öinä trooppisia öitä koettiin esim. Rantasalmella. Trooppisia öitä oli Rantasalmella neljä: 30.6.–1.7. 1.–2.7. 2.–3.7. ja 3.–4.7. ja esim. Lappeenrannassa kaksi: 1.–2.7. ja 2.–3.7. Helsingissä koettiin trooppinen yö 1.–2.7. samoin Espoon Tapiolassa, Turussa (Artukainen), Tampereella (Härmälä), Kuopiossa (Savilahti), Vaasassa (Klemettilä), Porvoon Kalbådagrundilla ja Oulussa (Vihreäsaari satama). Kesän 2022 lämpöennätys oli +32,9°C, joka mitattiin Porin lentoasemalla 28. kesäkuuta. Myös siellä 1.–2.7. koettiin trooppinen yö.

Trooppisia öitä esiintyi jälleen Etelä-Suomessa hellejakson aikana elokuun puolenvälin jälkeen. Niitä oli paikoin neljä peräkkäin: 16.–17.8. 17.–18.8. 18.–19.8. ja 19.–20.8. Samaan aikaan tehtiin myös lämpötilaennätyksiä. 16. elokuuta mitattiin Porin rautatieasemalla klo 16 aikaan +31,7 astetta, joka kaikkien aikojen korkein lämpötila Suomessa elokuun jälkipuoliskolla. Seuraava yö, 16.–17.8. oli paikkakunnalla trooppinen. Elokuun loppupuoliskon yöajan lämpötilaennätys puolestaan tehtiin 18.–19.8. Helsingissä, missä alin mitattu lämpötila oli +21,7 °C. Tämä on korkein mitattu alin yölämpötila Suomessa elokuun jälkipuoliskolla. Yö oli lämpimin 176 vuoteen eli vuodesta 1846 lähtien.

Eniten trooppisia öitä oli tällä jaksolla Helsingissä: 16.–17.8. 17.–18.8. 18.–19.8. ja 19.–20.8. Niitä mitattiin Kaisaniemessä, Kumpulassa, Harmajalla ja Helsingin majakkalla. Viimeisenä yönä 19.–20.8. trooppinen lämpö levisi myös Espoon Tapiolaan Helsinki-Vantaan lentoasemalle eli harvinaisen kauas sisämaahan, sekä Porvooseen (Harabacka).

Muista paikkakunnista trooppisia öitä koettiin mm. Porissa, jossa jakson toinen yö 16.–17.8. oli trooppinen, mutta sitten säärintama sateineen ja ukkosineen viilensivät ilmaa. Turussa (Artukainen) yö 16.–17.8. oli trooppinen. Seuraavana yönä 17.–18.8. alin lämpötila oli +19,9 °C, joten kyseessä ei ollut trooppinen yö. Myös yö 19.–20.8. oli trooppinen.

Ahvenanmaalla koko maakunnassa yöt 15.–16.8. 16.–17.8. ja 19.–20.8. olivat trooppisia. Mittaustulokset on tarkistettu Maarianhaminasta, Lumparlandista, Lemlandista ja Kumlingesta.

Tampereella yö 19.–20.8. oli trooppinen Härmälässa. Lappeenrannan Hiekkapakassa kolme yötä 17.–18.8. 18.–19.8. ja 19.–20.8. olivat trooppisia, ja toinen yö 18.–19.8. oli trooppinen myös Lappeenrannan lentoasemalla. Rantasalmella niin ikään kolme yötä 17.–18.8. 18.–19.8. ja 19.–20.8. olivat trooppisia.

Elokuussa vielä yö 27.–28.8. oli trooppinen Helsingin edustalla Harmajalla, sillä minimilämpötila siellä oli tasan +20,0 °C. Helsingin majakalla alin lämpötila oli +19,9 °C, joten siellä yö ei ollut trooppinen.

### 2023

Vuonna 2023 trooppisia öitä koettiin Suomessa elokuun alkupuolella paikkakunnasta riippuen yhtenä tai kahtena yönä 6.–7.8. ja 7.–8.8. Taustalla oli Välimeren maita koetellut Cerberus-lämpöaalto, jonka kuumaa ilmamassaa oli siirtynyt Itä-Eurooppaan ja jota Suomessa Sylvia-myrsky (Ruotsissa Hansiksi nimetty) kierrätti Suomeen. Tämä lämpöaalto tuotti maanantaina 7.8. kesän lämpöennätyksen, +33,6 °C, joka mitattiin Raumalla. Seuraavan yön alin lämpötila paikkakunnalla oli +23,0 °C. Sitä seurannut yö ei Raumalla enää ollut trooppinen. Helsingissä (Kumpula) yön alin lämpötila oli 6.–7.8. ja 7.–8.8. välisinä öinä +20,5 °C. Samoina öinä alimmat lämpötilat Turun Artukaisissa olivat +20,6 °C ja +20,3 °C. Tampereella koettiin yksi trooppinen yö, kun yöllä 7.–8.8. alin lämpötila oli +21,8 °C. Sama yö oli trooppinen myös Lappeenrannassa (Lepola), missä alin lämpötila oli +21,3 °C. Samoin oli myös Rantasalmella, missä yön alin lämpötila oli +22,5 °C, samoin kuin Oulussa, missä yön alin lämpötila oli +22,0 °C. Sittemmin Sylviaan liittynyt kylmä rintama saavutti Suomen etelästä käsin ja yölämpötilat jäivät alle +20,0 asteen.

Lähteet
-------

1. ↑  Ilmatieteen laitos: Miten määritellään trooppinen yö? *ilmatieteenlaitos.fi*. Viitattu 7.4.2019.
2. ↑  Tropiska nätter Sveriges meteorologiska och hydrologiska institut. Viitattu 9.4.2019. (ruotsiksi)
3. 1 2  Anni Härkönen: Trooppisten öiden loppu on jo näköpiirissä.  *Helsingin Sanomat*, 31.7.2018, s. A 13. Helsinki:  Sanoma Oyj.
4. 1 2  Jesse Kuparinen: Viime yö oli kesän kuumin: hellettä jopa aamukolmeen asti – mutta nyt se on ohi, Jäämeren kylmyys hivelee jo *Ilta-Sanomat*.  28.7.2019. Helsinki:  Sanoma Oyj. Viitattu 29.7.2019.
5. ↑  Vilma Timonen: Helle paahtaa vielä pitkälle elokuuhun.  *Helsingin Sanomat*, 29.7.2018, s. A 10. Helsinki:  Sanoma Oyj.
6. ↑  Pasi Punkari: Etelä-Savossa vietettiin trooppista yötä – Lämpötila pysyi yöllä yli 20 asteen lukemissa. Lämpimin yö oli Rantasalmella, jossa mitattiin peräti 24,5 astetta. *yle.fi*.  26.6.2020. Yle. Viitattu 27.6.2020.
7. 1 2 3  Sääennuste, Helsinki  27.6.2021. Ilmatieteen laitos. Viitattu 15.7.2021.
8. 1 2  Sääennuste, Tampere  27.6.2021. Ilmatieteen laitos. Viitattu 27.6.2021.
9. 1 2  Sääennuste, Turku  27.6.2021. Ilmatieteen laitos. Viitattu 27.6.2021.
10. 1 2 3 4  Sääennuste, Lappeenranta  15.7.2021. Ilmatieteen laitos. Viitattu 15.7.2021.
11. ↑  Sääennuste, Helsinki  9.7.2021. Ilmatieteen laitos. Viitattu 9.7.2021.
12. ↑  Sääennuste, Turku  9.7.2021. Ilmatieteen laitos. Viitattu 9.7.2021.
13. ↑  Sääennuste, Tampere  9.7.2021. Ilmatieteen laitos. Viitattu 9.7.2021.
14. ↑  Sääennuste, Oulu  9.7.2021. Ilmatieteen laitos. Viitattu 9.7.2021.
15. ↑  Sääennuste, Rantasalmi  15.7.2021. Ilmatieteen laitos. Viitattu 15.7.2021.
16. ↑  Seppo Kivimäki: Trooppinen riippumattoyö *yle.fi*.  18.7.2021. Yleisradio. Viitattu 19.7.2021.
17. ↑  Kesän lämpöennätys meni rikki Heinolassa.  *Helsingin Sanomat*, 16.7.2021, s. A18. Helsinki:  Sanoma Oyj. Artikkelin verkkoversio. Viitattu 19.7.2021.
18. ↑  Anni Härkönen, Lasse Kivinen: Kesän lämpöennätys rikkoutui sunnuntaina. Nuuksiossa mitattiin 31,2 astetta noin kello 16 ja Kumpulassa pari tuntia myöhemmin.  *Helsingin Sanomat*, 27.6.2022, s. A 15. Helsinki:  Sanoma Oyj. Artikkelin verkkoversio. Viitattu 5.7.2022.
19. ↑  Jaakko Muilu: Tukala sulkukorkeapaine ottaa nyt Suomea hitaasti otteeseensa.  *Helsingin Sanomat*, 28.6.2022, s. A 12. Helsinki:  Sanoma Oyj. Artikkelin verkkoversio. Viitattu 5.7.2022.
20. ↑  Rantasalmi  5.7.2022. Ilmatieteen laitos. Viitattu 5.7.2022.
21. ↑  Lappeenranta  5.7.2022. Ilmatieteen laitos. Viitattu 5.7.2022.
22. ↑  Helsinki  5.7.2022. Ilmatieteen laitos. Viitattu 5.7.2022.
23. ↑  Espoo  5.7.2022. Ilmatieteen laitos. Viitattu 5.7.2022.
24. ↑  Turku  5.7.2022. Ilmatieteen laitos. Viitattu 5.7.2022.
25. ↑  Tampere  5.7.2022. Ilmatieteen laitos. Viitattu 5.7.2022.
26. ↑  Kuopio  5.7.2022. Ilmatieteen laitos. Viitattu 5.7.2022.
27. ↑  Oulu  5.7.2022. Ilmatieteen laitos. Viitattu 5.7.2022.
28. ↑  Pori  5.7.2022. Ilmatieteen laitos. Viitattu 5.7.2022.
29. ↑  Kesä 2022 Ilmatieteen laitos. Viitattu 7.8.2022.
30. ↑  Onni Niemi, Pauliina Grönholm: Suomessa vallitsee nyt historiallisen lämmin sää ajankohtaan nähden.  *Helsingin Sanomat*, 17.8.2022, s. A 16. Helsinki:  Sanoma Oyj. Artikkelin maksullinen verkkoversio. Viitattu 18.8.2022.
31. ↑  Ylen aamu 17.8.2022 *Yle Areena*.  17.8.2022. Yle. Viitattu 18.8.2022.
32. ↑  Sää Pori  17.8.2022. Ilmatieteen laitos. Viitattu 18.8.2022.
33. ↑  Katariina Järvinen: Helsingissä mitattiin öinen kuumuusennätys.  *Helsingin Sanomat*, 20.8.2022, s. A 13. Helsinki:  Sanoma Oyj. Helsinkiä lämmittää nyt "lämpöpatteri" – Viime yö trooppisin sitten 1800-luvun. Viitattu 20.8.2022.
34. ↑  Helsingissä mitattiin elokuun lopun kuumin yö ainakin 176 vuoteen.  19.8.2022. MTV. Viitattu 20.8.2022.
35. 1 2  Sää Helsinki  17.8.2022. Ilmatieteen laitos. Viitattu 20.8.2022.
36. ↑  Sää Espoo *Sää ja meri*.  20.8.2022. Ilmatieteen laitos. Viitattu 20.8.2022.
37. ↑  Sää Vantaa *ilmatieteenlaitos.fi/saa*.  20.8.2022. Ilmatieteen laitos. Viitattu 20.8.2022.
38. ↑  Sää Porvoo *Sää ja meri*.  20.8.2022. Ilmatieteen laitos. Viitattu 20.8.2022.
39. ↑  Sää Pori *Sää ja meri*.  20.8.2022. Ilmatieteen laitos. Viitattu 20.8.2022.
40. ↑  Sää Turku *Sää ja meri*.  20.8.2022. Ilmatieteen laitos. Viitattu 20.8.2022.
41. ↑  Sää Maarianhamina  17.8.2022. Ilmatieteen laitos. Viitattu 20.8.2022.
42. ↑  Sää Lumparland *Sää ja meri*.  20.8.2022. Ilmatieteen laitos. Viitattu 20.8.2022.
43. ↑  Sää Lemland  20.8.2022. Ilmatieteen laitos. Viitattu 20.8.2022.
44. ↑  Sää Tampere *ilmatieteenlaitos.fi/saa*.  21.8.2022. Ilmatieteen laitos. Viitattu 21.8.2022.
45. ↑  Sää Lappeenranta  17.8.2022. Ilmatieteen laitos. Viitattu 18.8.2022.
46. ↑  Sää Rantasalmi *ilmatieteenlaitos.fi/saa*.  21.8.2022. Ilmatieteen laitos. Viitattu 21.8.2022.
47. ↑  Heta Ylitie: Australialainen Cody ihmettelee yhtä suomalaisten tapaa helteillä – "Australiassa jokaisessa kodissa on viisi" *Ilta-Sanomat*.  7.8.2023. Helsinki:  Sanoma Oyj. Viitattu 12.8.2023.
48. ↑  Rauma *ilmatieteenlaitos.fi*.  12.8.2023. Ilmatieteenlaitos. Viitattu 12.8.2023.
49. ↑  Helsinki *ilmatieteenlaitos.fi*.  12.8.2023. Ilmatieteenlaitos. Viitattu 12.8.2023.
50. ↑  Turku *ilmatieteenlaitos.fi*.  12.8.2023. Ilmatieteenlaitos. Viitattu 12.8.2023.
51. ↑  Tampere *ilmatieteenlaitos.fi*.  12.8.2023. Ilmatieteenlaitos. Viitattu 12.8.2023.
52. ↑  Lappeenranta *ilmatieteenlaitos.fi*.  12.8.2023. Ilmatieteenlaitos. Viitattu 12.8.2023.
53. ↑  Rantasalmi *ilmatieteenlaitos.fi*.  12.8.2023. Ilmatieteenlaitos. Viitattu 12.8.2023.
54. ↑  Oulu *ilmatieteenlaitos.fi*.  12.8.2023. Ilmatieteenlaitos. Viitattu 12.8.2023.